CELEX: 31981R0007
Language: el
Date: 1981-01-01
Title: Κανονισμός (ΕΟΚ) αριθ. 7/81 τού Συμβουλίου τής 1ης Ιανουαρίου 1981 περί καθορισμού τιμής προσανατολισμού καί τιμής παρεμβάσεως χονδρών βοοειδών, γιά τήν περίοδο εμπορίας 1980/81, οι οποίες εφαρμόζονται στήν Ελλάδα

Avis juridique important

|

31981R0007

Κανονισμός (ΕΟΚ) αριθ. 7/81 τού Συμβουλίου τής 1ης Ιανουαρίου 1981 περί καθορισμού τιμής προσανατολισμού καί τιμής παρεμβάσεως χονδρών βοοειδών, γιά τήν περίοδο εμπορίας 1980/81, οι οποίες εφαρμόζονται στήν Ελλάδα  

Επίσημη Εφημερίδα αριθ. L 001 της 01/01/1981 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 7/81 ΤΟΥ ΣΥΜΒΟΥΛΙΟΥ  της 1ης Ιανουαρίου 1981  περί καθορισμού τιμής προσανατολισμού και τιμής παρεμβάσεως χονδρών βοοειδών, για την περίοδο εμπορίας 1980/1981, οι οποίες εφαρμόζονται στην Ελλάδα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως 1979, και ιδίως το άρθρο 60 σημείο α),  την πρόταση της Επιτροπής,  τη γνώμη της Συνελεύσεως (1),  Εκτιμώντας:  ότι οι τιμές χονδρών βοοειδών στην Ελλάδα, εκφρασμένες σε ΕΝΜ, με βάση την παρούσα νομισματική κατάσταση, οδηγούν σε ένα άνοιγμα που πρέπει να θεωρηθεί ως ελάχιστο κατά την έννοια του άρθρου 60 σημείο α) της πράξεως προσχωρήσεως· ότι συνεπώς ενδείκνυται να εφαρμοσθούν για την Ελλάδα από 1η Ιανουαρίου 1981 οι κοινές τιμές για τα χονδρά βοοειδή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κοινές τιμές προσανατολισμού και παρεμβάσεως για τα χονδρά βοοειδή εφαρμόζονται στην Ελλάδα για την περίοδο εμπορίας 1980/1981.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Ιανουαρίου 1981.  Για το Συμβούλιο  Ο Πρόεδρος  D. F. VAN DER MEI  (1) ΕΕ αριθ. C 346 της 31. 12. 1980.